
INTERNO!!!!

Številka: 0132-20/2026/3
Ljubljana, 15. september 2026 

ZAPISNIK
52. redne seje Sveta za radiodifuzijo (v nadaljevanju: Svet), ki je bila v torek, 25. avgusta 2026, ob 16.30 uri na sedežu Sveta, v prostorih Agencije za komunikacijska omrežja in storitve Republike Slovenije, Stegne 7, v Ljubljani (II. nadstropje, velika sejna soba).
Prisotni člani Sveta: dr. Jurij Franc Tasič – predsednik, Gorazd Škrabar – namestnik predsednika (od 16.43 dalje), Jernej Markič, Matevž Vrhovšek, Igor Vovk, Ljubomir Oberski (oddaljeno).
Odsotni člani Sveta: Rok Felicijan Pristovšek
Prisotni iz vabljenih organov: Andrej Ciglič (AKOS), Tomaž Gorjanc (AKOS).
Ostali prisotni: Mateja Grmek (AKOS) – sekretarka Sveta za radiodifuzijo.
Seja se je pričela ob 16.39 ob navzočnosti petih članov Sveta.
Sejo je vodil predsednik Sveta, dr. Jurij Franc Tasič, ki je uvodoma ugotovil, da je Svet ob prisotnosti petih članov sklepčen. 

K točki 1.: Določitev dnevnega reda 52. redne seje Sveta – predlog v sprejem
Sejo je sklical predsednik Sveta, ki je s sklicem predlagal dnevni red. Ker o dnevnem redu ni bilo razprave in nanj ni bilo podanih pripomb, je predsednik predlagal sprejetje naslednjega sklepa:
Sklep 1:
Svet sprejme s sklicem predlagani dnevni red 52. redne seje Sveta za radiodifuzijo:
1. Določitev dnevnega reda 52. redne seje Sveta – predlog v sprejem;
2. Potrditev zapisnika 51. redne seje Sveta – predlog v sprejem;
3. Seznam pomembnejših dogodkov za televizijski prenos – seznanitev;
4. Posvet Sveta za radiodifuzijo o tehnološkem razvoju radia in radijskih storitev v obdobju 2026–2035 – obravnava;
5. Razno.
Sklep je bil sprejet s 5 glasovi članov Sveta ZA in 0 glasovi proti. 0 članov se je glasovanja vzdržalo.

K točki 2.: Potrditev zapisnika 51. redne seje Sveta – predlog v sprejem
Predsednik Sveta za radiodifuzijo je prisotne člane Sveta povabil k morebitnim pripombam na predloženo besedilo zapisnika. 
Posebne razprave k točki in pripomb na besedilo zapisnika ni bilo. Predsednik Sveta je predlagal sprejetje naslednjega sklepa:
Sklep 2: 
Potrdi se zapisnik 51. redne seje Sveta za radiodifuzijo v predloženem besedilu.
Sklep je bil sprejet s 5 glasovi članov Sveta ZA in 0 glasovi proti. 0 članov se je glasovanja vzdržalo.

[bookmark: _Hlk228268146]K točki 3.: Seznam pomembnejših dogodkov za televizijski prenos – seznanitev 
Predsednik Sveta je prisotne seznanil, da je Evropska komisija 15. julija 2026 sprejela »Sklep Komisije z dne 15. julija 2026 o združljivosti ukrepov, ki jih bo Slovenija sprejela v skladu s členom 14(1) Direktive 2010/13/EU Evropskega parlamenta in Sveta, s pravom Unije« ter ga objavila v Uradnem listu Evropske unije.
Ob 16.43 uri se je seji pridružil namestnik predsednika Sveta g. Gorazd Škrabar. 
Po krajši razpravi je predsednik Sveta predlagal sprejetje naslednjega sklepa:
Sklep 4: 
Svet za radiodifuzijo se seznani s sprejetim in v Uradnem listu Evropske unije objavljenim sklepom Evropske komisije z dne 15. julija 2026 o združljivosti ukrepov Slovenije v skladu s členom 14(1) Direktive 2010/13/EU Evropskega parlamenta in Sveta, s pravom Unije. 
Sklep je bil sprejet s 5 glasovi članov Sveta ZA in 0 glasovi proti. 0 članov se je glasovanja vzdržalo.

K točki 5.: Posvet Sveta za radiodifuzijo o tehnološkem razvoju radia in radijskih storitev v obdobju 2026–2035 – obravnava 
[bookmark: _Hlk239859309]Predsednik Sveta za radiodifuzijo je prisotne člane seznanil s poslanimi vabili in prejetimi odzivi do zdaj vabljenih. Rok za potrditev sodelovanja na posvetu in za predložitev naslovov tem imajo vabljeni do 31. avgusta 2026. Datum posveta je zamaknjen na 27. november 2026, ko je dvorana na voljo dlje časa, in bo posvet mogoče pripraviti vsebinsko bolj bogato. Tokratni posvet bi organizirali na mednarodnem nivoju. V zvezi z navedenim bi nekateri predavatelji želeli tudi kritje njihovih stroškov (npr. prevoz, nastanitev). Predsednik je povedal, koga iz tujine je v imenu Sveta povabil. Predsednik je dejal tudi, da predlaga, da se za pokritje stroškov vabljenim (zlasti potnih stroškov in stroškov nastanitve) zaprosi tudi Ministrstvo za kulturo. Predlaga tudi keynote speakerja. Sekretarki se naroči, da pošlje opomnik vabljenim na posvet. Člani Sveta se dogovorijo, da se vabilo pošlje tudi v Državni zbor na Odbor za kulturo.
Po razpravi je predsednik Sveta predlagal sprejetje naslednjih sklepov:
Sklep 5.1: 
Člani Sveta za radiodifuzijo se seznanijo z organizacijskimi aktivnostmi Sveta za radiodifuzijo glede posveta Tehnološki razvoj radia in radijskih storitev v obdobju 2026–2035. 
Svet sprejme sklep, da se pošlje vabilo k sodelovanju na letošnjem posvetu in tudi v prihodnje tudi Državnemu zboru Republike Slovenije.
Sklep je bil sprejet s 5 glasovi članov Sveta ZA in 0 glasovi proti. 0 članov se je glasovanja vzdržalo.
Sklep 5.2: 
Svet za radiodifuzijo naproša Agencijo za komunikacijska omrežja in storitve RS za pojasnila in napotke glede morebitnega kritja stroškov udeležencem posveta iz tujine. 
Obrazložitev:
Svet za radiodifuzijo (v nadaljevanju: Svet) želi na posvetu Tehnološki razvoj radia in radijskih storitev v obdobju 2026–2035, ki je predviden 27. novembra 2026 v prostorih Državnega sveta Republike Slovenije gostiti tudi tuje predavatelje.
Ker nekateri predavatelji sami ne morejo ali ne želijo kriti stroškov poti in nastanitve iz tujine v Ljubljano oziroma jim teh stroškov ne morejo kriti druge institucije, Svet naproša Agencijo za komunikacijska omrežja in storitve Republike Slovenije (v nadaljevanju: Agencija), ki na podlagi prvega odstavka 94. člena ZMed-1 zagotavlja in upravlja sredstva za delo Sveta, da preveri in Svetu pisno sporoči, ali lahko navedene stroške krije Agencija iz za leto 2026 planiranih stroškov SRDF ter tudi na kakšen način.
Sklep je bil sprejet s 5 glasovi članov Sveta ZA in 0 glasovi proti. 0 članov se je glasovanja vzdržalo.

K točki 6.: Razno 
6.1 Ustanovitveni akt SRDF
Predsednik Sveta je prisotne seznanil, da bo v zvezi s predlogom spremembe ustanovitvenega akta SRDF pri ministrici za kulturo potekal sestanek. Pove, kdo od članov se bo sestanka udeležil ter k udeležbi povabi tudi druge člane Sveta. Predsednik predlaga, da se sestanka kot administrativna pomoč udeleži tudi sekretarka SRDF.
Po krajši razpravi je predsednik Sveta predlagal sprejetje naslednjega sklepa:
Sklep 6.1: 
Svet za radiodifuzijo sprejme sklep, da se sestanka pri ministrici v zvezi z Ustanovitvenim aktom Sveta udeležijo predsednik Sveta dr. Jurij Franc Tasič, namestnik predsednika Sveta g. Gorazd Škrabar, član Sveta g. Jernej Markič, član Sveta g. Igor Vovk in sekretarka Sveta. 
Sklep je bil sprejet s 5 glasovi članov Sveta ZA in 0 glasovi proti. 0 članov se je glasovanja vzdržalo.
6.2 Vabilo s sklicem seje ministrici za kulturo
Predsednik Sveta je predlagal, da se skladno s četrtim odstavkom 16. člena Poslovnika Sveta za radiodifuzijo (Uradni list RS, št. 14/07 in 92/15) na naslednjo redno sejo Sveta, ki bo septembra, poleg do sedaj uradno vabljenih, uradno povabi tudi ministrico za kulturo. Namestnik predsednika Sveta pa je predlagal, da bi se na sejo vabilo tudi predstavnika Državnega zbora RS, ki je ustanovitelj Sveta za radiodifuzijo.
Po krajši razpravi je predsednik Sveta predlagal sprejetje naslednjega sklepa:
Sklep 6.2: 
Svet za radiodifuzijo sprejme sklep, da se na redne seje Sveta vabi tudi ministrico za kulturo in predstavnika Odbora za kulturo v Državnem zboru RS.
Sklep je bil sprejet s 5 glasovi članov Sveta ZA in 0 glasovi proti. 0 članov se je glasovanja vzdržalo.
Ob 17.29 uri je član Sveta g. Ljubomir Oberski zapustil sejo. 
6.3 Prejeto sporočilo glede zahteve za izdajo dovoljenja za radiodifuzno postajo iz leta 1993
Člani Sveta so se seznanili z elektronskim sporočilom z naslovom »35 let PRANJA DENARJA na resornem ministrstvu za Kulturo NADZORSTVENA PRITOŽBA«, prejetim dne 10. julija 2026, ki je bilo naslovljeno  na več organov in teles, med drugim tudi SRDF-ju. Pošiljatelj sporočila je navedel, da je bil od leta 1993 s svojo vlogo za radio izigran. Na navedeno sporočilo je AKOS podal naslovniku, v vednost pa tudi SRDF-ju, odgovor. 
Po seznanitvi s sporočilom in po krajši razpravi je predsednik Sveta predlagal sprejetje naslednjega sklepa:
Sklep 6.3: 
Svet za radiodifuzijo sprejme sklep, da na sporočilo, prejeto dne 10. 7. 2026, ki se nanaša na odločitev AKOS o zahtevi za izdajo dovoljenja za radiodifuzno postajo iz leta 1993, poda pojasnilo pošiljatelju sporočila. Pojasnilo Sveta z dne 25. 8. 2026 je priloga k temu sklepu.
Sklep je bil sprejet s 4 glasovi članov Sveta ZA in 0 glasovi proti. 0 članov se je glasovanja vzdržalo.

6.4 Mesečne nagrade, potni stroški za avgust 2026 ter datum seje septembra 2026
Sklep 6.4: 
Svet za radiodifuzijo sprejme sklep o mesečnih nagradah in potnih stroških za avgust 2026.
Sklep je bil sprejet s 4 glasovi članov Sveta ZA in 0 glasovi proti. 0 članov se je glasovanja vzdržalo.

Sklep 6.5: 
Svet za radiodifuzijo potrdi predvideni datum 53. redne seje Sveta, ki bo potekala 15. septembra 2026 s pričetkom ob 16. uri. 
Sklep je bil sprejet s 4 glasovi članov Sveta ZA in 0 glasovi proti. 0 članov se je glasovanja vzdržalo.
Seja se je zaključila ob 17.31.

Zapisala: 

-1 Dopis SLOStran 0 od 7
Stran 8 od 8
Mateja Grmek
Sekretarka Sveta za radiodifuzijo
Dr. Jurij Franc Tasič
Predsednik Sveta za radiodifuzijo

[bookmark: _GoBack]Vročiti: 
· Ministrstvo za kulturo, Maistrova ulica 10, 1000 Ljubljana, gp.mk@gov.si - elektronsko;
· Agencija za komunikacijska omrežja in storitve RS, Stegne 7, 1000 Ljubljana, info.box@akos-rs.si - elektronsko;
· javna objava na uradnem spletišču Sveta za radiodifuzijo (www.srdf.si).

